Κάθε κατηγορία πλήρωνε ακριβώς τα διπλάσια από την αμέσως κατώτερή της. Tο ύψος του κεφαλικού φόρου δεν παρέμεινε σταθερό σε όλη τη διάρκεια αυτής της περιόδου. Για να εκτιμήσουμε καλύτερα το βάρος του πάνω στους μη Μουσουλμάνους θα πρέπει να λάβουμε υπόψη μας και την υποτίμηση του Τουρκικού νομίσματος, ζήτημα μεγάλο στο οποίο δεν θα υπεισέλθουμε. Ενδεικτικά σημειώνουμε ότι από το 1806 ως το 1822 η τιμή του σιταριού αυξήθηκε κατά 52,6%. Θα μπορούσε από το στοιχείο αυτό να εξαχθεί, έμμεσα, το συμπέρασμα ότι η κατά 33% αύξηση του κεφαλικού φόρου μεταξύ 1804 και 1816, που φαίνεται στον παρακάτω πίνακα, ήταν λογική.